การถกเถียงเรื่องความเข้มงวด ในการตรวจผู้โดยสารที่สนามบินต่างๆ ในสหรัฐ
แผนการวางระเบิดเครื่องบิน โดยชายชาวไนจีเรียเมื่อวันคริสต์มาส ได้ก่อให้เกิดกระแสการถกเถียง เกี่ยวกับเรื่องความเข้มงวดของการตรวจผู้โดยสาร
ผู้สื่อข่าววีโอเอไมเคิ่ลโบว์แมน ส่งรายงานมาจากกรุงวอชิงตัน ว่า ปัจจุบันมีเพียงไม่กี่สนามบินในสหรัฐ ที่มีเครื่องตรวจสอบร่างกายผู้โดยสารอย่างละเอียดแบบฉายภาพทั้งตัว ในขณะที่รัฐสภาอเมริกัน ก็ยังมิได้มีกฎหมายบังคับให้ใช้เทคโนโลยีดังกล่าวอย่างแพร่หลาย คุณผู้ฟังที่โดยสารเครื่องบินเป็นประจำคงจะคุ้นเคยกับการเดินผ่านเครื่องตรวจจับโลหะ ก่อนที่จะเข้าสู่อาคารผู้โดยสารกันเป็นอย่างดีแต่ในยุคที่ระเบิดสามารถสร้างได้ง่ายๆ จากพลาสติกและส่วนประกอบทางเคมีนั้น ระบบตรวจจับโลหะก็ดูจะล้าสมัยไปแล้วคุณ KipHawley อดีตผู้อำนวยการสำนักงานรักษาความปลอดภัย ด้านการคมนาคมของสหรัฐหรือTSA ซึ่งควบคุมการตรวจผู้โดยสารและสัมภาระ ที่จะนำขึ้นเครื่องบินกล่าวว่าจุดที่เปราะบางที่สุด ที่จำเป็นต้องมีการจัดการอย่างเร่งด่วน คือการติดวัตถุระเบิดไว้กับตัว ปัจจุบันเจ้าหน้าที่เนเธอร์แลนด์ ได้นำเครื่องตรวจสอบร่างกายผู้โดยสารอย่างละเอียด แบบฉายภาพทั้งตัวมาใช้แล้วสำหรับตรวจผู้โดยสารทุกคนที่จะเดินทางไปยังสหรัฐ ซึ่งคุณ M.JGohel ผู้เชี่ยวชาญด้านลัทธิการก่อการร้าย แห่งมูลนิธิเอเชียแปซิฟิกในกรุงลอนดอนกล่าวชื่นชมต่อมาตรการใหม่ของรัฐบาลเนเธอร์แลนด์ คุณ Gohelบอกว่า เครื่องตรวจจับแบบเอกซเรย์นี้ มีประสิทธิภาพสูงสามารถแสดงให้เห็นทุกส่วนของร่างกาย รวมทั้งอุปกรณ์ทุกอย่าง ที่ติดอยู่กับตัวผู้โดยสารหรือแม้แต่ที่อยู่ภายในร่างกายก็ตาม ซึ่งหากนำมาใช้ตรวจระเบิดที่นายอูมาร์ ฟารูคอับดุลมูทาลลับ นำติดตัวขึ้นเครื่องก็สามารถตรวจจับได้อย่างแน่นอนแต่เสียดายที่ตอนนั้นเพิ่งจะอยู่ในช่วงทดลองใช้เท่านั้น ปัจจุบันมีสนามบินไม่ถึง 24 แห่งในสหรัฐที่ใช้เครื่องตรวจสอบร่างกาย แบบฉายภาพทั้งตัว ซึ่งมีราคาประมาณ170,000 ดอลล่าร์ ก่อนหน้านี้เมื่อช่วงต้นปี สภาผู้แทนราษฎรสหรัฐ ได้มีมติห้ามบังคับให้ใช้เครื่องฉายภาพแบบละเอียดนี้อย่างแพร่หลายตามสนามบินต่างๆ ซึ่งหนึ่งใน สส.จากพรรครีพับลิกัน ที่สนับสนุนคำสั่งห้ามดังกล่าวให้เห็นผลว่าเหมือนเป็นการค้นตัวแบบเปลื้องผ้าผู้โดยสาร ทางจอคอมพิวเตอร์ซึ่งไม่เหมาะสมกับคนอเมริกัน และแนะนำให้ใช้สุนัขดมกลิ่น หรือวิธีการอื่นที่ไม่รุกล้ำจนเกินไปมาใช้ในการตรวจจับวัตถุระเบิดแทน ในณะที่สหภาพสิทธิส่วนบุคคลอเมริกันหรือ ACLU แถลงว่าการตรวจร่างกายผู้โดยสารแบบฉายภาพทั้งตัวนั้น เป็นการลบหลู่เกียรติ และทำให้ผู้โดยสารขายหน้าซึ่งไม่ควรเกิดขึ้นกับประชาชนในประเทศเสรี อย่างไรก็ตามหลังจากเกิดเหตุการณ์เมื่อวันศุกร์ที่แล้ว บนเครื่องบินสายการบิน Northwest ประธานาธิบดีสหรัฐ บารัค โอบาม่า ได้ออกมาชี้ว่า เป็นเพราะความล้มเหลว ของระบบรักษาความปลอดภัยสหรัฐพร้อมให้สัญญาว่า รัฐบาลจะทำทุกวิถีทางเพื่อป้องกัน ไม่ให้เกิดเหตุการณ์ซ้ำรอยในขณะเดียวกัน ในส่วนของประชาชนนั้น ดูเหมือนบรรดาผู้โดยสารเครื่องบินในช่วงวันหยุดปลายปีนี้ต่างมีความเห็นแตกออกเป็น 2 ฝ่าย คือฝ่ายที่ให้ความสำคัญกับเรื่องความปลอดภัยกับฝ่ายที่เป็นห่วงเรื่องสิทธิ ความเป็นส่วนตัวของตน สุภาพสตรีเหล่านี้มีทั้งผู้ที่สนับสนุนและคัดค้าน การใช้เครื่องตรวจสอบร่างกายแบบฉายภาพทั้งตัวแต่ไม่ว่าจะเห็นด้วยหรือไม่ ผู้เชี่ยวชาญหลายคน รวมทั้งอดีตนักวิเคราะห์ ของสำนักงานข่าวกรองกลางสหรัฐหรือCIA ก็เตือนว่า ไมว่าจะนำมาตรการรักษาความปลอดภัยแบบใดมาใช้กลุ่มผู้ก่อการร้าย ก็จะสามารถปรับเปลี่ยนกลยุทธ์แบบใหม่ มาเอาชนะได้เช่นกันนอกเสียจากว่าผู้โดยสารจะยินยอมรอคอยอย่างอดทน กับระบบการตรวจสอบก่อนขึ้นเครื่องบินที่ใช้เวลานานและอาจจะรุกล้ำความเป็นส่วนตัว แต่ก็สามารถรับรองความปลอดภัยได้ ไม่ว่าจะมีการนำเครื่องตรวจสอบร่างกายแบบฉายภาพทั้งตัวมาใช้อย่างแพร่หลาย ตามสนามบินต่างๆ ในอเมริกาหรือไม่แต่ก็เชื่อแน่ว่าประเด็นนี้ คงจะถูกหยิบยกขึ้นมาหารือในการอภิปรายของรัฐสภาอเมริกันที่คาดว่าจะมีขึ้นในช่วงต้นปีหน้าอย่างแน่นอน